**PROIECT DECIZIA ETAPEI DE ÎNCADRARE**

Ca urmare a solicitării de emitere a acordului de mediu adresate de **SC LABIRINT SRL**, cu sediul în Piatra Neamț, str. Petru Movilă, nr. 29, judeţul Neamț, telefon 0745 /887525, înregistrată la A.P.M. Neamţ cu nr. 1624 din 20.02.2020 și ale completărilor ulterioare înregistrate sub nr. 3132 din 02.04.2020, în baza Legii nr. 292 /2018 privind evaluarea impactului anumitor proiecte publice și private asupra mediului și a Ordonanţei de Urgenţă a Guvernului nr. 57 /2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49 /2011, cu modificările și completările ulterioare,

 Agenția pentru Protecția Mediului Neamț decide ca urmare a consultărilor desfășurate în cadrul ședinței Comisiei de Analiză Tehnică din data de 12.03.2020 că proiectul **”Lucrări pentru decolmatare, regularizare și reprofilare albie minoră prin exploatarea de agregate minerale în perimetrul Podoleni, râul Bistrița, mal stâng, extravilan comuna Podoleni, județul Neamț”**propus a fi amplasat în extravilanul comunei Podoleni.

**- nu se supune evaluării impactului asupra mediului;**

 **- nu se supune evaluării impactului asupra corpurilor de apă.**

**Justificarea prezentei decizii:**

**I.Motivele pe baza cărora s-a stabilit că nu este necesară efectuarea evaluării impactului asupra mediului sunt următoarele:**

**1)** proiectul se încadrează în prevederile Legii nr. 292 /2018 privind evaluarea impactului anumitor proiecte publice și private asupra mediului, Anexa nr. 2 – „Lista proiectelor pentru care trebuie stabilită necesitatea efectuării evaluării impactului asupra mediului” – pct. 2 ”Industria extractivă”, lit. c) ”extracția mineralelor prin dragare...” și pct. 10 ”Proiecte de infrastructură”, lit. f) ”... lucrări împotriva inundațiilor”;

**2)caracteristicile proiectului:**

**a.** - **dimensiunea şi concepţia întregului proiect**

#### Amplasamentul este situat în albia minoră a râului Bistrița, mal stâng, pe teritoriul administrativ al comunei Podoleni; perimetrul se află la o distanță de 350 m de gura de evacuare a Stației de epurare ape uzate Podoleni, în amonte. Suprafață perimetru 10000 mp; Lmed= 250 m, lmed= 40 m; volum de agregate estimat V= 5087 mc.

Extracția agregatelor minerale se va realiza în scopul decolmatării albiei minore a râului Bistrița și măririi secțiunii de scurgere. Se urmărește corecția în plan a traseului albiei minore cu dirijarea debitului râului pe centrul albiei minore.

 Exploatarea se va realiza mecanizat, din aval spre amonte, în fâșii longitudinale, paralele cu cursul râului Bistrița, prin retragere de la firul apei spre malul stâng, fără a produce gropi și denivelări în perimetru; în zonele unde grosimea adâncimea maximă de exploatare va fi de 1,33 m, iar cea medie de 0,50 m, fără a coborî sub cota talvegului natural al râului; în zonele unde grosimea stratului de material este mai mica de 0,50 m exploatarea se va face prin răzuire cu buldozerul și realizarea unor depozite intermediare în perimetru; materialul rezultat va fi transportat la stația de sortare agregate minerale sau la beneficiari, până la sfârșitul zilei de lucru, fără a se realiza depozite intermediare în vecinătatea perimetrului.

 Pilieri de siguranță:

 - 25 m față de ambele maluri ale râului Bistrița, pe toată lungimea perimetrului de exploatare;

 - 350 m amonte față degura de evacuare a Stației de epurare ape uzate Podoleni.

Accesul în perimetrul de exploatare se va face din Stația de sortare – spălare agregate minerale a SC ANDREI CONSTRUCT SRL pe un drum de exploatare (în lungime de 310 m), pe malul stâng al râului Bistrița, aflat pe teritoriul comunei Costișa; apoi se continuă pe teritoriul comunei Rediu (pe o lungime de 300 m) și pe teritoriul comunei Podoleni (pe o lungime de 670 m) până la perimetrul de exploatare; lungimea totală a drumului de acces este de 1,28 km; drumul de acces va fi întreținut de beneficiarul lucrărilor (SC LABIRINT SRL).

 Pentru accesul în capătul amonte al perimetrului de exploatare se va amenaja, în interiorul perimetrului, o trecere provizorie peste râul Bistrița, în dreptul profilului transversal P8, din tuburi PREMO cu Dn= 1500 mm. La debite medii și mari cât și la finalizarea exploatării tuburile vor fi scoase din albie.

 Beneficiarul va borna perimetrul de exploatare cu borne din beton, cu înălțimea de 1,5 m, vopsite la capăt.

Extracţia se va realiza în limitele perimetrului avizat conform punctelor de contur în coordonate STEREO 70:

|  |  |  |
| --- | --- | --- |
| Punct | X | Y |
| 1 | 587447,164 | 622733,175 |
| 2 | 587243,965 | 622754,689 |
| 3 | 587223,561 | 622769,550 |
| 4 | 587197,736 | 622799,840 |
| 5 | 587484,358 | 622769,685 |

**b.** - **cumularea cu alte proiecte existente şi /sau propuse**

 În zonă, în albia râului Bistrița, nu se desfășoară activități de extracție balast.

**c.** - **utilizarea resurselor naturale, în special a solului, a terenurilor, a apei şi a biodiversităţii**

 Activitatea constă în extragere resursă naturală (balast de râu).

**d.** - **cantitatea şi tipurile de deşeuri generate /gestionate: deşeuri de materiale de construcţie din reabilitări construcţii existente şi realizare construcţii noi**

 Din activitatea de amenajare /funcționare a activității în perimetru nu rezultă deșeuri.

**e.** - **poluarea şi alte efecte negative**

 - surse de poluare în perioada de execuţie: de la mijloacele de transport

 şi utilajele folosite;

- surse de poluare în perioada de funcţionare: nu este cazul.

**f.** - **riscurile de accidente majore şi /sau dezastre relevante, inclusiv cele cauzate de schimbările climatice**

 Poluare accidentală datorată defectării unui utilaj sau a unei autobasculante.

**g.** - **riscurile pentru sănătatea umană**

 Activitatea de extracție agregate minerale nu constituie un factor de risc pentru sănătatea umană a locuitorilor din zonă.

**3) amplasarea proiectelor:**

**a.** -**utilizarea actuală și aprobată a terenurilor**

Conform prevederilor din Certificatul de urbanism nr. 74 /02.12.2019 folosința actuală: albia râului Bistrița.

**b.** - **bogăția, disponibilitatea, calitatea și capacitatea de regenerare relativă ale resurselor naturale (inclusiv solul, terenurile, apa și biodiversitatea) din zonă și din subteranul acesteia**

 Lucrările de extracție agregate minerale au ca efect reducerea riscului de inundații în zonă și de erodare a malurilor râului Bistrița.

**Condiții impuse prin Art. 33 alin. (1) şi (2) din O.U.G. nr. 57 /2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare**

(1) Pentru speciile de plante şi animale sălbatice terestre, acvatice şi subterane, cu excepţia speciilor de păsări, inclusiv cele prevăzute în anexele nr. 4 A şi 4 B, cu excepţia speciilor de păsări, şi care trăiesc atât în ariile naturale protejate, cât şi în afara lor, sunt interzise:

a) orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;

b) perturbarea intenţionată în cursul perioadei de reproducere, de creştere, de hibernare şi de migraţie;

c) deteriorarea, distrugerea şi /sau culegerea intenţionată a cuiburilor şi /sau ouălor din natură;

d) deteriorarea şi /sau distrugerea locurilor de reproducere ori de odihnă;

e) recoltarea florilor şi a fructelor, culegerea, tăierea, dezrădăcinarea sau distrugerea cu intenţie a acestor plante în habitatele lor naturale, în oricare dintre stadiile ciclului lor biologic;

f) deţinerea, transportul, vânzarea sau schimburile în orice scop, precum şi oferirea spre schimb sau vânzare a exemplarelor luate din natură, în oricare dintre stadiile ciclului lor biologic.

(2) Fără a se aduce atingere prevederilor art. 33 alin. (3) şi (4) şi ale art. 38 din prezenta ordonanţă de urgenţă, precum şi ale <LLNK 12006 407 12 2=1 0 7>art. 17, <LLNK 12006 407 12 2=1 0 17>art. 19 alin. (5), <LLNK 12006 407 12 2=1 0 7>art. 20, <LLNK 12006 407 12 2=1 0 2>22, <LLNK 12006 407 12 2=1 0 2>24 şi <LLNK 12006 407 12 2=1 0 17>art. 26 alin. (1) şi <LLNK 12006 407 12 2=1 0 3>(2) din <LLNK 12006 407 10 201 0 63>Legea vânătorii şi a protecţiei fondului cinegetic nr. 407/2006, cu modificările şi completările ulterioare, în vederea protejării tuturor speciilor de păsări, inclusiv a celor migratoare, sunt interzise:

a) uciderea sau capturarea intenţionată, indiferent de metoda utilizată;

b) deteriorarea, distrugerea şi/sau culegerea intenţionată a cuiburilor şi/sau ouălor din natură;

c) culegerea ouălor din natură şi păstrarea acestora, chiar dacă sunt goale;

d) perturbarea intenţionată, în special în cursul perioadei de reproducere sau de maturizare, dacă o astfel de perturbare este relevantă în contextul obiectivelor prezentei Ordonanţe de Urgenţă;

e) deţinerea exemplarelor din speciile pentru care sunt interzise vânarea şi capturarea;

f) vânzarea, deţinerea şi /sau transportul în scopul vânzării şi oferirii spre vânzare a acestora în stare vie ori moartă sau a oricăror părţi ori produse provenite de la acestea, uşor de identificat.

**c.** - **capacitatea de absorbție a mediului natural, acordându-se o atenție specială următoarelor zone:**

i. - zone umede, zone riverane, guri ale râurilor:lucrările propuse prin proiect se desfășoară în albia minoră a râului Bistrița în scopul regularizării scurgerii.

ii. – zone costiere şi mediul marin: nu este cazul.

iii. – zone montane și forestiere: nu este cazul.

iv. – arii naturale protejate de interes naţional, comunitar, internaţional: nu sunt.

v. – zone clasificate sau protejate conform legislaţiei în vigoare: nu sunt.

vi. – zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene: nu sunt.

vii. – zonele cu o densitate mare a populaţiei: conform datelor din memoriul tehnic pentru proiectul propus zona locuită este situată la aproximativ 1000 m de amplasamentul perimetrului.

viii. – peisaje şi situri importante din punct de vedere istoric, cultural sau arheologic: nu se cunosc date privind impactul asupra acestor categorii de situri (vor fi analizate de autoritatea judeţeană din domeniul culturii pentru emiterea avizului pentru proiect).

**4) tipurile şi caracteristicile impactului potenţial:**

**a)** – importanţa şi extinderea spaţială a impactului: impact redus pe timpul realizării proiectului, dacă se respectă tehnologia de lucru.

**b)** – natura impactului: zgomot, praf, miros, rezultate din activitatea utilajelor şi mijloacelor auto.

**c)** – natura transfrontieră a impactului: nu este cazul.

**d)** – intensitatea şi complexitatea impactului: nesemnificativă.

**e)** – probabilitatea impactului: nesemnificativă.

**f)** – debutul, durata, frecvenţa şi reversibilitatea preconizate ale impactului: lucrările nu au impact negativ asupra mediului.

**g)** – cumularea impactului cu impactul altor proiecte existente şi sau aprobate: nu este cazul.

**h)** – posibilitatea de reducere efectivă a impactului: reducerea impactului pe timpul realizării proiectului se va stabili prin caietul de sarcini.

**II. Motivele pe baza cărora s-a stabilit că nu este necesară efectuarea evaluării impactului asupra corpurilor de apă:**

 În baza adresei Administrației Bazinală de Apă SIRET Bacău nr. 2169 /IP /09.04.2020 (înregistrată la A.P.M. Neamț sub nr. 3306 /09.04.2020) rezultă că pentru proiectul respectiv nu este necesară Evaluarea impactului asupra corpurilor de apă; pentru proiectul respectiv a fost emis, de către Administrația Bazinală de Apă SIRET Bacău, Avizul de gospodărire a apelor nr. …………………

**Proiectul propus nu necesită parcurgerea celorlalte etape ale procedurii de evaluare a impactului asupra mediului și de evaluare a impactului asupra corpurilor de apă.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de anotifica Agenția pentru Protecția Mediului Neamț.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunileautorităţii publice competente pentru protecţia mediului, care fac obiectul participării publiculuiinclusiv apobarea de dezvoltare, potrivit prevederilor Legii contenciosului administrativ nr. [554 /2004](file:///C%3A%5CDocuments%20and%20Settings%5Cliviu.jigau%5CDesktop%5CMODEL%20ACTE%5C00079384.htm), cu modificările și completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condițiile prevăzute la art. 2 din Legea nr. nr. 292 /2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. nr. 292 /2018 privind evaluarea impactului anumitor proiecte publice și private asupra mediului au obligaţia să solicite autorităţiipublice emitente a deciziei prevăzute la art. 21, alin. (3) sau autorităţiiierarhic superioare revocarea, în tot sau în parte, a respectivei decizii.

Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22, alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22, alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile din Legii nr. nr. 292 /2018 privind evaluarea impactului anumitor proiecte publice și private asupra mediuluiși ale Legii nr. 554 /2004, cu modificările şi completările ulterioare.